I 1030 bestemte han seg for å gjengjelde den arabiske invasjon over rikets østgrenser, og første en stor hær til Aleppo. Men på veien dit ble han overrasket av fienden og led et alvorlig nederlag ved Azaz ikke langt fra Antiokia. Selv om nederlaget ble litt mildnet ved det at Georg Maniakes ledet et fremgangsrikt forsvar av Edessa, og dessuten at bysantinerne vant en seier over den arabiske flåte i Adriatehavet, betød ikke dette at Romanos vant tilbake sin tidligere popularitet. Hans ektefelle skal også ha bidratt aktivt med å svekke hans stilling i folkemeningen.